Id-Direttiva Tal-Kunsill
ta’ l-20 ta’ Diċembru 1985
li temenda, minħabba l-adeżjoni ta’ Spanja u l-Portugall, id-Direttiva 85/433/KEE dwar ir-rikonoxximent reċiproku ta’ diplomi, ċertifikati u provi oħrajn ta’ kwalifiki formali fil-farmaċija, inklużi miżuri sabiex jiffaċilitaw l-eżerċizzju effettiv tad-dritt ta’stabbiliment fir-rigward ta’ ċerti attivitajiet fil-qasam tal-farmaċija
(85/584/KEE)
IL-KUNSILL TAL-KOMUNITAJIET EWROPEJ,
Wara li kkunsidra l-Att ta’ l-Adeżjoni ta’ Spanja u l-Portugall, u b’mod partikolari l-Artikolu 396 tiegħu,
Billi, minħabba l-adeżjoni ta’ Spanja u l-Portugall, huwa neċessarju li jsiru ċerti emendi għad-Direttiva 85/433/KEE [1] sabiex tiġi żgurata l-applikazzjoni ugwali tagħha mir-Renju ta’ Spanja u r-Repubblika Portugiża u l-Istat Membri l-oħrajn kolha;
Billi skond l-Artikolu 2(3) tat-Trattat ta’ l-Adeżjoni ta’ Spanja u l-Portugall l-istituzzjonijiet tal-Komunità jistgħu jadottaw qabel l-adeżjoni l-miżuri msemmija fl-Artikolu 396 ta’ l-Att ta’ l-Adeżjoni, bil-miżuri li jidħlu fis-seħħ soġġetti għal u fid-data tad-dħul fis-seħħ ta’ l-imsemmi Trattat,
ADOTTA DIN ID-DIRETTIVA:
L-Artikolu 1
"(k) fi Spanja:
título de licenciado en farmacia (grad universitarju fil-farmaċija mogħti mill-Ministeru ta’ l-Edukazzjoni u x-Xjenza jew mill-universitajiet)
(l) fil-Portugall:
Carta de curso de licenciatura em Ciências Farmacêuticas (iċ-ċertifikat fix-xjenzi farmaċewtiċi mogħti mill-universitajiet)."
L-Artikolu 2
L-Istati Membri għandhom iġibu fis-seħħ il-miżuri neċessarji sabiex jikkonformaw ma’ din id-Direttiva fil-limitu taż-żmien speċifikat fl-Artikolu 19(1) tad-Direttiva 85/433/KEE.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fl-20 ta Diċembru 1985.